Michel Sabbah

**Michel Sabbah** (arabisk: ميشيل صباح , født 1933) har vært latinsk patriark av Jerusalem, det vil si den fremste kirkeleder for den katolske kirkes latinskrituelle medlemmer i Det hellige land (Israel, Palestina, og i tillegg Jordan og Kypros). Michel Sabbah var den første palestiner på det latinske patriarkats trone. 
## Liv og virke
### Bakgrunn
Michel Sabbah gikk til skolen drevet av *Frères des Ecoles Chrétiennes* i Nasaret, og deretter (fra 1943) på det latinske patriarkalseminar i Beit Jala sør for Jerusalem.

### Prest
Michel Sabbah ble presteviet den 28. juni 1955 av patriark Alberto Gori i salesianernes kirke i Nasaret. Deretter var han menighetsprest i Madaba/Jordan, og så ved Kristi Konges kirke i Amman. 

Han studerte deretter arabisk språk og arabisk litteratur ved Université Saint-Joseph i Beirut i Libanon. Kort etter ble han direktør for det latinske patriarkats skoler.
Han innehadde denne oppgave til seksdagerskrigen i 1967. Sabbah flyttet så til Djibouti for å undervise i fagene arabisk og islamske studier frem til 1973, da han begynte doktorfradsstudier i Paris. Han promoverte til doktorgrad i arabisk filologi ved Sorbonne i Paris.

Fra 1980 til 1987 var han president for Universitetet i Betlehem, som var blitt grunnlagt i 1973.

### Latinsk patriark av Jerusalem
Den 28. desember 1987 ble han utnevnt til patriark av Jerusalem. Han ble bispeviet av pave Johannes Paul II den 6. januar 1988. Medkonsekrerende var kurieerkebiskopene Eduardo Martínez Somalo og Giovanni Battista Re. 

Han ble raskt valgt som president for de katolske kirkene i Kirkerådet i Midtøsten.

Patriark Michel Sabbah besøkte ganger Italia, av kulturelle og sjelesørgeriske årsaker: Han besøkte byen Sansepolcro den 26. februar 2006, der han holdt oppsøkte oratoriet i San Rocco, hvor det er en reproduksjon av Den hellige grav i Jerusalem. Besøket innledeten dialog mellom den lokale kirken og den i Jerusalem, som deretter resulterte i bestemmelsen av en formell vennskapskobling i september 2010.

Under et besøk i Nidarosdomen i Trondheim, sommeren 2008, uttalte Sabbah at «Israels uvilje er det største hinderet for fred». Han uttalte videre at «På israelsk side er de som sier nei til fred myndighetene selv, regjeringen. På palestinsk side er de som sier nei til fred politiske ekstremister».  Han kom i 2005 med fordømmelse av den israelske delingsmuren og oppfordret Israel til å rive den.

Michel Sabbah søkte den 26. januar 2008 om aldersbetinget fratreden, nådde aldersgrensen på 75 år onsdag før påske, og fikk innvilgende svar til fratreden av pave Benedikt XVI  den 21. juni 2008. Den etterfølgende latinske patriarken ble da hans koadjutor siden 2005, Fouad Twal, som før det hadde vært erkebiskop i Tunis.

Ved siden av andre kristne religiøse ledere i Det hellige Land, som blant annet den lutherske biskop Munib Younan, var han blant undertegnerne av det såkalte Kairos Palestina-dokumentet av desember 2009 (kalt «Moment of Truth«), hvori den israelske okkupasjon av palestinske områder karaktereriseres som «Synd mot Gud» og minner om det påtrengende behov for fred og rettferdighet for Palestina.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio, O.P. (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Patriark *Michel Sabbah*  (1933-) *1988

## Referanser


## Eksterne lenker
* Johannes Morken: ''Ber kristne vere klar til å ofre livet''. Artikkel i Vl.no